आरोहण दलमा इजरायल, भारत, स्वीट्जरल्यान्ड, कोरिया, जापान र चीनका आरोही रहेका थिए । उनीहरु सेभेन समिट ग्रुपबाट गएका हुन् । उनीहरुलाई नुरी शेर्पाले गाईड गरेका थिए । कञ्चनजङ्घाको पूर्वी मोहडाबाट आरोहण प्रयास गरिएको थियो । थप नयाँ रेकर्डका लागि थ्री बुमेन, थ्री टप को नारा लिएर तीन जना नेपाली महिलाले पनि आरोहणको प्रयास गरेका थिए । अभियानमा ओखलढुङ्गाकी माया शेर्पा, सोलुखुम्बुकी दावा याङ्जोम शेर्पा र दोलखाकी पासाङल्हामु शेर्पा संलग्न रहेका थिए ।
